સારાંશ માટે દસ્તાવેજ: રવિવારે ઇઝરાયલના હવાઈ હુમલામાં 42 લોકોનાં મૃત્યુ થયાં જેમાં 16 મહિલાઓ અને 10 બાળકો સામેલ છે.

ગાઝાસ્થિત પેલેસ્ટાઇની અધિકારીએ અઠવાડિયાથી ચાલી રહેલી હિંસામાં રવિવારે થયેલી હિંસાને સૌથી "ખૂની દિવસ" ગણાવ્યો. એમણે કહ્યું, રવિવારે ઇઝરાયલના હવાઈ હુમલામાં 42 લોકોનાં મૃત્યુ થયાં જેમાં 16 મહિલાઓ અને 10 બાળકો સામેલ છે.

આ તરફ ઇઝરાયલના વડા પ્રધાન બિન્યામિન નેતન્યાહૂએ કહ્યું છે કે ગાઝામાં આવેલી પેલેસ્ટાઇની ચરમપંથી સમૂહો સામેનું ઇઝરાયલનું સૈન્ય અભિયાત પૂરી તાકાત સાથે ચાલુ રહેશે.

નેતન્યાહૂએ કહ્યું, જ્યાં સુધી જરૂરી હશે ત્યાં સુધી અમે સૈન્ય કાર્યવાહી ચાલુ રાખીશું, શાંતિ સ્થાપિત થવામાં હજી સમય લાગશે.

નેતન્યાહુએ એપી અને અલ-જઝીરાની ઑફિસ હતી એ ઇમારત પરનો હુમલો વાજબી ગણાવ્યો છે અને હુમલાઓ ચાલુ જ રહેશે એમ કહ્યું છે.

અનેક દેશોએ શાંતિ માટે અપીલ કરી છે ત્યારે સંઘર્ષવિરામની આંતરરાષ્ટ્રીય કોશિશને ફગાવી દેતા રવિવારે ટીવી પર સંબોધન દરમિયાન ઇઝરાયલી વડા પ્રધાન બિન્યામિન નેતન્યાહુએ કહ્યું કે હમાસની સામે તેમનું સૈન્ય અભિયાન 'પૂરી તાકાતથી ચાલુ રહેશે.'

રવિવારે થયેલી ઇઝરાયલની સુરક્ષા કૅબિનેટ બેઠકમાં તેમણે કહ્યું, "આંતકી સંગઠનો સામે અમારું અભિયાન પૂરી તાકાતથી ચાલુ રહેશે. અમે અત્યારે પણ કાર્યવાહી કરી રહ્યા છીએ અને ત્યાં સુધી કરશું જ્યાં સુધી જરૂર પડે અને તમારા માટે ઇઝરાયલના નાગરિકો માટે શાંતિ સ્થાપિત ન થાય. આ સમય લેશે."

બાદમાં બપોરે થયેલા એક સંવાદદાતા સંમેલનમાં નેતન્યાહુએ સમર્થન માટે અમેરિકાના રાષ્ટ્રપતિ જો બાઇડનનો આભાર માન્યો કે તેમને એ વાતનો અહેસાસ છે કે આ મામલે તેમના પર "દબાણ" છે.

ઇસ્લામિક દેશોના સંગઠન ઑર્ગેનાઇઝેશન ઑફ ઇસ્લામિક કો-ઑપરેશન એટલે કે ઓઆઈસીએ રવિવારે થયેલી કટોકટીની બેઠકમાં પેલેન્સ્ટાઇનવાસીઓ પર હુમલા માટે ઇઝરાયલની આલોચના કરી છે.

બેઠકમાં બાદ એક નિવેદન જાહેર કરીને ઓઆઈસીએ ચેતવણી આપી કે ધાર્મિક સંવેદનાઓને ભડકાવવાની જાણજોઈને કરાઈ રહેલી કોશિશો, પેલેન્સ્ટાઇની લોકો અને ઇસ્લામિક દુનિયાની ભાવનાઓને ભડકાવવાની ઇઝરાયલની કોશિશોનાં ભયાનક પરિણામ હશે.

સમાધાનના માટે આંતરરાષ્ટ્રીય પ્રયાસો

ઇઝરાયલે ગાઝામાં રવિવારે હમાસ નેતા યાહ્યા અલ-સિનવરના ઠેકાણાઓ પર હુમલો કર્યો છે. રવિવારે ગાઝામાં 26 લોકો માર્યા ગયા હોવાનું કહેવાઈ રહ્યું છે.

એક તરફ ઇઝરાયલે હમાસના નેતા યાહ્યા અલ-સિનવારના ગાઝાસ્થિત ઠેકાણાઓ પર હુમલાઓ કર્યા છે ત્યારે બીજી તરફ ઇઝરાયલ અને ગાઝાના હમાસ...\nદસ્તાવેજની સમાન ભાષામાં સારાંશ:
પેલેસ્ટાઇની ચરમપંથીઓ અને ઇઝરાયલની સેના વચ્ચેનો હિંસક સંઘર્ષ એક અઠવાડિયા પછી પણ ચાલી રહ્યો છે. સોમવારે સવારે ઇઝરાયલની સેનાએ ગાઝામાં અનેક વિસ્તારોમાં 80 હવાઈ હુમલાઓ કર્યા. આની અગાઉ પેલેસ્ટાઇની ચરમપંથી સંગઠન હમાસે દક્ષિણ ઇઝરાયલમાં રૉકેટ હુમલાઓ કર્યાં.